b'\n_START_ARTICLE_\nVenstrebreddsukraina\n_START_PARAGRAPH_\nVenstrebreddsukraina (ukrainsk: \xd0\x9b\xd1\x96\xd0\xb2\xd0\xbe\xd0\xb1\xd0\xb5\xd1\x80\xd0\xb5\xd0\xb6\xd0\xbd\xd0\xb0 \xd0\xa3\xd0\xba\xd1\x80\xd0\xb0\xd1\x97\xd0\xbd\xd0\xb0, Livoberezjna Ukrajina; russisk: \xd0\x9b\xd0\xb5\xd0\xb2\xd0\xbe\xd0\xb1\xd0\xb5\xd1\x80\xd0\xb5\xd0\xb6\xd0\xbd\xd0\xb0\xd1\x8f \xd0\xa3\xd0\xba\xd1\x80\xd0\xb0\xd0\xb8\xd0\xbd\xd0\xb0, Levoberezhnaja Ukraina; polsk: Lewobrze\xc5\xbcna Ukraina) er et historisk navn for den del av Ukraina p\xc3\xa5 venstre (\xc3\xb8stre) bredd av elven Dnepr, omfattende de moderne oblastene Tsjernihiv, Poltava og Sumy og de \xc3\xb8stlige deler av Kiev og Tsjerkasy._NEWLINE_Uttrykket dukket opp i 1663 med valget av Ivan Brjukhovetskyi som hetman av Ukraina i opposisjon til Pavlo Teteria. Brjukhovetskyi var den f\xc3\xb8rste kjente hetmanen for \xc2\xabvenstrebreddsukraina\xc2\xbb, et omr\xc3\xa5de som var under russisk innflytelse._NEWLINE_Frem til midten av 1600-tallet tilh\xc3\xb8rte omr\xc3\xa5det det polsk-litauiske samvelde, og siden Perejaslav-traktaten av 1654, ved siden av dets s\xc3\xb8rlige del (del av Taurida), falt det under russisk kontroll, senere bekreftet ved Andrusovo-traktaten (1667) og Evig Fred-traktaten av 1686 mellom det polsk-litauiske samvelde og Tsarrussland. Under russerstyret n\xc3\xb8t Venstrebreddsukraina til \xc3\xa5 begynne med en grad av autonomi b\xc3\xa5dde fra Russland og fra Kosakk-hetmanatet. Men dette ble langsomt men sikkert endret opp gjennom 1700-tallet i takt med at Zaporizja Sitsj ble \xc3\xb8delagt.'